La Biblioteca Infantil celebra els Dimecres de Conte, al febrer
2025-07-24

Jo et conte. Este és el nom de l’activitat de foment de la lectura i d’animació lectora que arribarà cada dimecres de febrer, a les 18.00 hores, a la Biblioteca Infantil de Burjassot. Activitat que des del seu inici, el novembre passat, ha sigut tot un èxit de participació per part dels menuts usuaris de la Biblioteca, que tenen l’oportunitat de compartir les seues lectures favorites.

Esta proposta de l’equip de les Biblioteques Municipals té com a objectiu omplir d’històries la Biblioteca Infantil. Quan els xiquets i les xiquetes més menuts encara no saben llegir, gaudixen molt escoltant contes i, per això, s’anima a les mares i pares, iaios i iaies i altres acompanyants adults a agafar un llibre i llegir-los en veu alta. D’altra banda, aquelles xiquetes i xiquets que s’estan iniciant ja en la lectura podran també practicar amb esta activitat.

Els Dimecres de Conte tindran lloc els dies 7, 14, 21 i 28 de febrer.